CELEX: 31993D0013
Language: mt
Date: 1992-12-22 00:00:00
Title: 93/13/EEC: Commission Decision of 22 December 1992 laying down the procedures for veterinary checks at Community border inspection posts on products from third countries

Avis juridique important

|

31993D0013

Official Journal L 009 , 15/01/1993 P. 0033 - 0041 Finnish special edition: Chapter 3 Volume 47 P. 0186  Swedish special edition: Chapter 3 Volume 47 P. 0186 

ID-DEĊIŻJONI TAL-KUMMISSJONItat-22 ta' Diċembru 1992li tistabilixxi l-proċeduri għall-verifiki veterinarji fil-postijiet ta' spezzjoni mal-fruntiera tal-Komunità fuq prodotti minn pajjiżi terzi(93/13/KEE)IL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi l-Komunità Ekonomika Ewropea,Wara li kkunsidrat id-Direttiva tal-Kunsill 90/675/KEE li tistipula l-prinċipji li jirregolaw l-organizzazzjoni tal-verifiki veterinarji fuq prodotti li jidħlu fil-Komunità minn pajjiżi terzi ([1]), kif l-aħħar emendata bid-Direttiva 92/438/KEE ([2]) u b'mod partikolari l-Artikolu 4(6), l-Artikolu 8(3), l-Artikolu 10(2), l-Artikolu 11(7), l-Artikolu 14(3), l-Artikolu 16(4) u l-Artikolu 18(1) tagħha,Billi l-prinċipji fundamentali ta' l-organizzazzjoni ta' verifiki dokumentarji, ta' identità u fiżiċi, kif ukoll il-prosegwiment ta' dawk il-verifiki huma stipulati; billi issa huwa meħtieġ li jiġu adottati miżuri addizzjonali sabiex tiġi stabbilita proċedura armonizzata ta' min jorbot fuqha u l-istabbiliment ta' arranġamenti ġodda għall-verifiki veterinarji dwar prodotti minn pajjiżi terzi;Billi verifiki dokumentarji u ta' identità huma bbażati fuq paragun bejn it-tagħrif mibgħut mill-importatur u l-prodotti importati fil-Komunità u għandhom jitwettqu skond ċerti regoli; billi verifiki fiżiċi fuq dawk il-prodotti għandhom ukoll ikunu jikkonformaw ma' ċerti ħtiġijiet, u t-tip u r-riżultati tal-verifiki għandu jissemma fuq iċ-ċertifikat;Billi, għalhekk, l-iffunzjonar xieraq ta' l-arranġamenti ġodda jeħtieġ li t-tagħrif kollu dwar prodott jinġieb flimkien f'dokument ibbażat fuq mudell partikolari;Billi ir-rotta ta' prodotti li jistgħu jiġu aċċettati biss għal użu barra milli għall-konsum tal-bniedem għandha titwettaq fil-qafas ta' proċedura addattata eżistenti tal-Komunità;Billi ċerti verifiki veterinarji ma jitwettqux fuq prodotti li jinġarru fil-bagolli tal-passiġġieri u maħsuba għall-konsum tagħhom, jew mibgħuta f'konsenji żgħar indirizzati lill-individwi; billi limitu massimu ta' piż għandu madanakollu jiġi ffissat għall-prodotti soġġetti għal dawk id-derogi;Billi ċerti prodotti ta' pjanti jistgħu jkunu ta' riskju ta' tixrid ta' mard li jittieħed mill-annimali għandhom ikunu suġġetti għall-verifiki veterinarji; billi lista ta' dawk il-prodotti għandha titħejja flimkien ma' lista ta' pajjiżi terzi jew partijiet ta' pajjiżi terzi li jistgħu jkun awtorizzati li jesporatwhom lejn il-Komunità;Billi ċerti konsenji ta' prodotti esportati minn Stat Membru lejn pajjiż terz jistgħu jiġu rrifjutati importazzjoni mill-pajjiż terz, allura f'dawk il-każi għandha tkun l-awtorità kompetenti ta' l-Istat Membru li jkun esporta l-prodotti biex jieħu l-miżuri meħtieġa biex jikkontrolla l-konsenja mar-riintroduzzjoni tagħha fit-territorju tal-Komunità;Billi skond l-Artikolu 11(2)(b) tad-Direttiva 90/675/KEE, l-Istat Membru jista' jikkonkludi arranġamenti bilaterali għal ċerti kontrolli veterinarji fil-pajjiż ta' destinazzjoni, huwa meħtieġ f'dawn il-każi li jiġu żgurati l-miżuri kollha meħtieġa fir-rigward ta' verifiki veterinarji kif imsemmija f'din id-Direttiva jitwettqu;Billi l-prodotti maħżuna f'żona ħielsa jew f'maħżen ħieles, f'maħżen taħt il-kontroll tad-dwana jew fil-passaġġ mit-territorju tal-Komunità minn pajjiż terz għal ieħor għandu jkun is-suġġett ta' Deċiżjoni oħra ta' implimentazzjoni;Billi derogi li jikkonċernaw l-ispezzjoni ta' ħut li jiġi minn pajjiżi terzi fil-Komunità għandhom ikunu s-suġġett aktar tard ta' Deċiżjonijiet ta' implimentazzjoni;Billi l-kondizzjonijiet speċifiċi ta' kampjunar u ta' l-eżami tat-tipi differenti ta' prodotti għandu jkun is-suġġet ta' aktar Deċiżjonijiet ta' implimentazzjoni;Billi l-miżuri li għalihom tipprovdi din id-Deċiżjoni huma skond l-opinjoni tal-Kumitat Permanenti Veterinarju,ADOTTAT DIN ID-DEĊIŻJONI:Artikolu 11. Il-verifiki dokumentarji u ta' identità għandhom jitwettqu skond l-Anness A.2. L-importaturi jew l-aġenti tagħhom għandhom, waqt li jużaw dokument fuq il-mudell stipulat fl-Anness B, javżaw lill-impjegati veterinarji fil-post ta' spezzjoni tal-fruntiera bil-quddiem bil-wasla tal-prodotti. Id-dokument għandu jitħejja f'erba' kopji (oriġinal u tliet kopji) u l-importatur jew ir-rappreżentant tiegħu għandu:- jimla s-sezzjoni 1 fuq l-erba' kopji kollha,- jibgħat kopja lill-awtoritajiet tad-dwana fil-post ta' spezzjoni tal-fruntiera,- jibgħat l-oriġinal u ż-żewġ kopji li jibqa' lill-veterinarju uffiċjali responsabbli għall-post ta' spezzjoni fil-fruntiera.3. Id-dokument ibbażat fuq il-mudell stipulat fl-Anness B għandu jsir ta' l-anqas fl-ilsien jew f'wieħed mill-ilsna tal-post ta' spezzjoni tal-fruntiera fejn il-prodotti li jiġu minn pajjiżi terzi jiddaħħlu fil-Komunità u fl-ilsien jew f'wieħed mill-ilsna tal-pajjiż ta' destinazzjoni tal-prodott.4. Mingħajr preġudizzju għall-paragrafu 3, it-tagħrif li jinsab fid-dokument ibbażat fuq il-mudell stipuilat fl-Anness B jista', bi ftehim ma' l-awtoritajiet kompetenti ta' l-Istati Membri, isir is-suġġett ta' notifikazzjoni minn qabel permezz ta' telekomunikazzjonijiet jew sistemi oħra ta' trasmissjoni ta' data.Artikolu 2Verifiki fiżiċi, testijiet tal-laboratorju u analiżi ta' kampjuni uffiċjali għandhom jitwettqu skond il-ħtiġijiet ta' l-Annessi Ċ u D.Artikolu 31. Wara t-tlestija tal-verifiki msemmija fl-Artikoli 1 u 2, sezzjoni 2 tad-dokument ibbażat fuq il-mudell stipulat fl-Anness B għandu jitlesta fir-responsabbiltà tal-veterinarju uffiċjali responsabbli għall-post ta' spezzjoni fil-fruntiera u għandu jiġi ffirmat minnu; imbagħad l-oriġinal għandu jiġi mgħoddi lill-awtoritajiet tad-dwana fil-post ta' spezzjoni fil-fruntiera, kopja tingħata lill-importatur jew lir-rappreżentant tiegħu u t-tieni kopja tinżamm fil-post.2. Il-veterinarju uffiċjali għandu jżomm iċ-ċertifikati jew id-dokumenti tas-saħħa li jakkumpanjaw il-konsenja kif ukoll il-kopja tad-dokumenti bbażat fuq il-mudell stipulat fl-Anness B għal ta' l-anqas tliet snin.Artikolu 41. Jekk il-verifiki veterinarji mwettqa juru li l-prodott m'għandux ikun importat fil-Komunità l-awtorità kompetenti, wara li tikkonsulta ma' l-importatur jew ir-rappreżentant tiegħu, għandha tiddeċiedi kemm jista' jkun malajr jew li tibgħatu lura jew li tiddistruġġih.2. Jekk l-awtorità kompetenti tiddeċiedi li tiddistruġġi l-konsenja, għandha tieħu l-miżuri kollha meħtieġa biex tiżgura li l-konsenja u l-operazzjoni ta' distruzzjoni tibqa' f'kull żmien fil-kontroll uffiċċjali. Id-distruzzjoni tal-konsenja għandha titwettaq fl-istallazzjoni tal-post ta' spezzjoni tal-fruntiera jew fi stallazzjonijiet addattati kemm jista' jkun viċin tal-post ta' spezzjoni tal-fruntiera.3. Jekk, b'deroga mill-paragrafu 1, l-awtorità kompetenti fl-applikazzjoni ta' l-Artikolu 16(2) tad-Direttiva tal-Kunsill 90/675/KEE taċċetta li l-prodotti jistgħu jiġu importati biss għal ċertu użu barra milli għall-konsum tal-bniedem, it-trattament u l-ġarr ta' dawn il-prodotti għandu jsir biss bis-superviżjoni ta' l-awtorità kompetenti u skond id-Direttiva 90/667/KEE tas-27 ta' Novembru 1990 li tistipula r-regoli veterinarji għad-disponiment u l-ipproċessar ta' skart ta' annimali, għat-tpoġġija tiegħu fis-suq u għall-prevenzjoni ta' patoġeni f'għalf ta' oriġni mill-annimal jew ħut u li jemenda d-Direttiva 90/425/KEE ([3]). B'żieda, l-awtorità kompetenti fil-post ta' destinazzjoni ta' l-impjant irreġistrat għandha tkun avżata bl-operazzjoni permezz tal-firxa tax-xibka Animot, jew sakemm issir l-implimentazzjoni ta' dan ta' l-aħħar, b'telekomunikazzjoni jew b'xi sistema oħra ta' trasferiment ta' data.4. Il-proċeduri deskritti fil-paragrafi 1, 2 u 3 għandhom ukoll japplikaw fejn l-ispezzjonijiet imwettqa mill-awtorità kompetenti fil-punt ta' qsim tal-fruntiera juru xi wieħed min-nuqqasijiet imsemmija fl-Artikolu 4(3) tad-Direttiva tal-Kunsill 90/675/KEE. Iżda, miżuri fis-sens ta' l-Artikolu 16(1) u (2) jistgħu jittieħdu biss mill-veterinarju uffiċjali responsabbli għall-eqreb post ta' spezzjoni tal-fruntiera. Il-konsenji kollha li huma rrifjutati għandhom jiġu nnotifikati minnufih bis-sistema Shift jew, sakemm issir l-implimentazzjoni ta' din ta' l-aħħar b'telekomunikazzjoni jew b'xi sistema oħra ta' trasferiment ta' data.Artikolu 51. Mingħajr preġudizzju għar-regoli speċifiċi tal-Komunità għall-ċerti prodotti, l-prodotti riferiti fil-punti (i), (ii) u (iv) ta' l-Artikolu 14(1) tad-Direttiva tal-Kunsill 90/675/KEE m'għandhomx ikunu soġġetti għall-verifiki veterinarji sistematiċi stipulati fil-Kapitolu I ta' din id-Direttiva jekk ikunu ta' piż ta' anqas minn kilo u maħsuba għall-konsum tal-bniedem. Iżda l-miżuri kollha meħtieġa għandhom jittieħdu biex jiġi żgurat li dawk il-prodotti biss minn pajjiżi jew partijiet minn pajjiżi approvati jiddaħħlu fil-Komunità.2. L-ewwel paragrafu m'għandux jaffettwa r-regoli tas-saħħa ta' l-annimali u s-saħħa pubblika stipulati fil-leġislazzjoni addattata tal-Komunità jew fin-nuqqas tagħha r-regoli nazzjonali ta' l-Istati Membri.Artikolu 61. L-Istati Membri għandhom jibagħtu l-prodotti ta' pjanti elenkati fl-Anness E għall-verifiki veterinarji speċifikati fl-Artikolu 1(1).2. L-Istati Membri għandhom jawtorizzaw l-importazzjoni ta' prodotti ta' pjanti elenkati fl-Anness E li joriġinaw minn pajjiżi jew partijiet ta' pajjiżi terzi elenkati fl-Anness F fejn l-importazzjoni minn dawn il-pajjiżi jew partijiet ta' pajjiżi terzi m'hix ipprojbita.3. Il-ħtiġijiet ta' l-Artikolu 16 tad-Direttiva tal-Kunsill 90/675/KEE japplikaw mutatismutandis għall-prodotti ta' pjanti fejn il-verifiki veterinarji juru li ma jissodisfawx il-kondizzjonijiet ta' din id-Deċiżjoni.Artikolu 7Din id-Deċiżjoni għandha tgħodd mill-1 ta' Jannar 1993.Artikolu 8Din id-Deċiżjoni hija indirizzata lill-Istati Membri.Magħmula fi Brussel, fit-22 ta' Diċembru 1992.Għall-KummissjoniRay MAC SHARRYMembru tal-KummissjoniL-ANNESS ARegoli dettaljati għall-verifiki dokumentarji u ta' identità fuq prodotti minn pajjiżi terzi1. Għal kull konsenja, l-awtorità kompetenti għandha tiżgura d-destinazzjoni tad-dwana.2. Kull ċertifikat jew dokument għas-saħħa ta' l-annimali jew għas-saħħa pubblika li jakkumpanja konsenja ta' prodotti li toriġina minn pajjiż terz għandha tiġi spezzjonata biex jiġi kkonfermat:(a) li jkun ċertifikat jew dokument oriġinali;(b) li jirreferi għall-pajjiż terz jew parti minn pajjiż terz awtorizzat li jesporta għall-Komunità, jew għall-prodotti mhux armonizzati, lill-Istat Membru kkonċernat;(ċ) li l-preżentazzjoni tiegħu u l-kontenut jikkorrispondu mal-kampjun imħejji għall-prodott u l-pajjiż terz ikkonċernat;(d) li jikkonsisti f'folja waħda;(e) li jkun imtela kollu kemm hu;(f) li d-data ta' ħruġ taċ-ċertifikat jew dokument għas-saħħa ta' l-annimali jew għas-saħħa pubblika jirrelata ma' dak tat-tagħbija tal-prodotti għad-dispaċċ tagħhom lejn il-Komunità;(g) li jkun magħmul lil riċevitur wieħed;(h) li jirreferi għall-istabbiliment awtorizzat li jesporta għall-Komunità, jew għall-prodotti mhux armonizzati, lill-Istat Membru kkonċernat;(i) li jkun ta' l-anqas miktub f'wieħed mill-ilsna uffiċjali ta' l-Istati Membri fejn titwettaq l-ispezzjoni;(j) li jkun iffirmat mill-veterinarju uffiċjali jew fejn xieraq ir-rappreżentant ta' l-awtorità uffiċjali u jkun juri b'mod li jinqara u ittri kapitali, ismu u l-pożizzjoni, u wkoll li t-timbru uffiċjali tas-saħħa tal-pajjiż terz ikun ta' kulur differenti minn dak ta' l-istampar taċ-ċertifikat;(k) li t-tagħrif mogħti fiċ-ċertifikat ikun jikkonforma ma' dak fid-dokument ibbażat fuq il-mudell stipulat fl-Anness B li jkun jappartjeni lill-konsenja.3. Huwa meħtieġ li spezzjoni viżwali titwettaq biex jiġi żgurat li l-prodotti jaqblu mat-tagħrif mogħti fiċ-ċertifikati veterinarji jew dokumenti li jakkumpanjaw il-konsenja; din il-proċedura għandha tinkludi fost ħwejjeġ oħra:(a) il-verifikazzjoni tas-siġilli fuq il-mezzi tal-ġarr fejn dawn huma meħtieġa;(b) għat-tipi kollha ta' prodotti, verifika għall-preżenza u konformità tat-timbru uffiċjali jew marki tas-saħħa li jidentifikaw il-pajjiż u l-istabbiliment ta' oriġini u li dawn ikunu jikkorrispondu ma' dawk fuq iċ-ċertfikat jew dokument;(ċ) b'żieda, għall-prodotti mgeżwra, spezzjoni tat-tagħrif fuq l-ittikkettjar meħtieġ mil-leġislazzjoni veterinarja.L-ANNESS BL-ANNESS ĊRegoli dettaljati għall-verifiki fiżiċi fuq prodotti1. Il-verifika fiżika fuq kull konsenja għandha titwettaq skond kondizzjonijiet li jkunu jippermettu li l-ispezzjoni meħtieġa u l-ittestjar jitwettqu b'mod sodisfaċenti.2. Kull konsenja għandha tkun spezzjonata biex jiġu vverifikati l-kondizzjonijiet u l-mezzi ta' ġarr, b'mod partikolari biex jiġi kkonfermat li:(a) il-kondizzjonijiet ta' temperatura jikkonformaw mal-ħtiġijiet tal-prodotti kkonċernati jekk stipulati fir-regoli tal-Komunità jew, fejn dawn ma jeżistux, fir-regoli nazzjonali rilevanti;(b) il-kondizzjonijiet tal-ġarr ikunu żammu l-prodotti fl-istat meħtieġ;(ċ) li ma jkun hemm ebda raġuni li jiġu suspettati anormalitajiet matul il-ġarr.3. Il-konformità tal-prodotti mat-tagħrif fuq iċ-ċertifikat għandu jiġi konfermat, fuq il-bażi, b'mod partikolari, tal-proċeduri li ġejjin:(a) il-verifika li n-numru ta' oġġetti jew pakketti msemmi fuq iċ-ċertifikazzjoni li takkumpanja jikkorrispondi mal-piż tal-konsenja b'eżempju tal-piż ta' oġġett wieħed jew pakkett;(b) il-verifika li l-ippakkeġġjar, tgeżwir jew invilops użati jikkonformaw mal-ħtiġijiet tal-Komunità jew, fejn japplika, dawk nazzjonali: il-materjal użat, stat, preżenza ta' marki u/jew indikazzjonijiet meħtieġa.4. Kull lott mibgħut għall-eżami fiżiku biex jiġi vverifikat, wara l-ftuħ tal-pakketti, tgeżwir jew invilops, li l-kondizzjonijiet maħsuba għall-prodott ikkonċernat fid-Direttivi vertikali jew, fejn dawn ma jeżistux, mal-leġislazzjoni nazzjonali rilevanti huma mħarsa.Bil-għan ta' din il-mira l-eżami organoleptiku, partikolarment eżami viżwali, għandu jitwettaq fuq kull konsenja biex jiġi verifikat dwar xi anomalitajiet li jirrendu l-prodott mhux tajjab għall-użu mogħti fuq iċ-ċertifikati veterinarji jew dokumenti li jakkumpanjaw; dawn l-eżamijiet għandhom jitwettqu fil-prinċipju fuq 1 % ta' l-oġġetti jew pakketti tal-konsenja, b'minimu ta' tnejn u massimu ta' għaxra. Għal prodotti sfużi, l-eżami għandu jsir fuq ta' l-anqas ħames kampjuni separati mqassma mal-konsenja kollha.F'kull ħin, matul l-eżami tal-prodotti, il-veterinarju uffiċjali jista' jidderoga mill-massimu mniżżel hawn fuq.B'żieda mal-verifiki fiżiċi riferiti hawn fuq, spezzjoni tas-saħħa pubblika ta' prodotti maħsuba għall-konsum tal-bniedem għandhom jinkludu:- il-kejl tat-temperatura tal-prodott, jekk ir-regoli tal-Komunità jew, fejn japplika, dawk nazzjonali hekk jeħtieġu,- verifiki għal annormalitajiet fid-dehra, konsistenza, kulur riħa u, fejn japplika, togħma; għall-prodotti ffriżati jew iffriżati ħafna, l-ispezzjoni għandha titwettaq wara li l-prodotti jiddifrostjaw.5. B'żieda, l-veterinarju għandu, kull meta jqis meħtieġ, jeħtieġ eżamijiet addizzjonali li għandhom jitwettqu biex tiġi verifikata l-konformità mal-leġislazzjoni tal-Komunità jew dik nazzjonali li jirregolaw l-importazzjonijiet jew ta' kummerċ f'dawn il-prodotti.6. Fil-każ ta' dubju, eżamijiet addizzjonali fiżiċi u tal-laboratorju għandhom jitwettqu fuq il-prodotti wara li l-konsenja tkun inħattet kollha kemm hi, u fejn meħtieġ l-istabbilir ta' l-ispeċi.7. B'żieda mal-formalitajiet riferiti fl-Artikolu 3, is-servizzi veterinarji għandhom jieħdu l-passi kollha meħtieġa biex jindikaw li kontroll fiżiku uffiċjali tal-konsenja jkun twettaq, partikolarment bir-risiġillar u tqegħid tat-timbru uffiċjali fuq il-pakketti kollha ttrattati u bir-risiġillar tal-kontenituri kollha miftuħa, waqt li jissemma n-numru tas-siġill indikat fl-Anness B u fuq iċ-ċertifikati jew dokumenti li jakkumpanjaw il-konsenja.L-ANNESS DRegoli dettaljati li jirrelataw ma' l-ittestjar tal-laboratorju ta' prodotti1. Sakemm jiġu approvati l-pjani ta' mmonitorjar tal-Komunità, kull Stat Membru għandu jibgħat konsenji ta' prodotti ppreżentati għall-importazzjoni għal pjan ta' immonitorjar, biex jiġi vverifikat jekk il-leġislazzjoni tal-Komunità hix rispettata, jew fejn japplika r-regoli nazzjonali, b'mod partikolari, biex jinkixfu fdalijiet, organiżmi patoġeniċi jew sustanzi oħra perikolużi għall-bniedem, annimali jew l-ambjent.Dawn il-pjani ta' immonitorjar għandhom ikunu jieħdu akkont tan-natura tal-prodotti u r-riskju li jippreżentaw.Fil-każi kollha, il-kirurgu veterinarju uffiċjali tal-post ta' spezzjoni mal-fruntiera li tkun wettqet l-ittestjar skond dan il-pjan ta' monitorjar għandha tavża lill-awtorità kompetenti fil-post ta' destinazzjoni skond l-Artikolu 4(5) tad-Direttiva 90/675/KEE u ssemmi l-ittestjar fid-dokument ibbażat fuq l-Anness B li jinħareġ biex jiċċertifika l-verifiki veterinarji li jkunu twettqu. Meta l-ittestjar jikkonċerna sustanza jew aġent patoġenikuli jippreżenta riskju dirett jew immedjat għas-saħħa ta' l-annimali jew dik pubblika, il-veterinarju uffiċjali responsabbli mill-post ta' spezzjoni li jkun wettaq it-test jew l-awtorità kompetenti fil-post ta' destinazzjoni li tkun ġiet avżata tista' żżomm li l-konsenja ma tiġix irrilaxxjata sakemm ir-riżultati tat-test tal-laboratorju jkunu magħrufa.Kull Stat membru għandu javża lill-Istati Membri l-oħra u lill-Kummissjoni bir-riżultati pożittivi misjuba waqt l-eżekuzzjoni tal-pjani ta' mmonitorjar, biex il-verifiki veterinarji jkunu jistgħu jiġu mibdula bħala riżultat tat-tagħrif miġbur.2. Fejn, b'mod partikolari wara eżami ta' konsenja, jew fuq il-bażi ta' tagħrif riċevut minn Stat Membru ieħor jew mill-Kummissjoni, jew fuq il-bażi ta' riżultat ta' eżami mhux favorevoli ta' konsenja ta' qabel, l-awtorità konmpetenti tiddeċiedi li twettaq eżami tal-laboratorju, il-konsenja tista' biss tintbagħat għad-destinazzjoni tagħha bil-kundizzjoni li dan l-eżami tal-laboratorju jkun ta' riżultati sodisfaċenti. Fil-ftattemp il-konsenja għandha tibqa' taħt il-kontroll tal-veterinarju responsabbli mill-post ta' spezzjoni mal-fruntiera li tkun wettqet dawk il-kontrolli veterinarji.L-ANNESS EProdotti ta' pjanti soġġetti għall-verifiki veterinarji1. Tiben.2. Ħuxlief.L-ANNESS FLista ta' pajjiżi jew partijiet ta' pajjiżi li minnhom l-Istati Membri huma awtorizzati li jimportaw ħuxlief u tiben ta' l-Awstraljal-Awstrijail-Belarusil-Bulgarijail-Kanadaiċ-Ċiliil-KroazjaĊipruiċ-Ċekoslovakkjal-Estonjail-FinlandjaGreenlandl-Ungerijal-Islandail-Latvjail-LitwanjaMaltaNew Zealandin-Norveġjail-Polonjair-Rumanijais-Slovenjal-Isvezjal-Isvizzeral-Istati Uniti ta' l-Amerika[1] ĠU L 373, tal-31.12.1990, p. 1.[2] ĠU L 243, tal-25.8.1992, p. 27.[3] ĠUNru L 363, tas-27.12.1990, p. 51.